عبد الرحیم ناگوری

عبد الرحیم ناگوری (اے آر ناگوری) کے نام سے پاکستان کے معروف مصور تھے۔

ولادت 
1939ء میں ریاست جوناگڑھ کے ایک مذہبی گھرانے میں پیدا ہوئے تھے۔

تعلیم و تربیت 
1965ء میں انہوں نے پنجاب یونیورسٹی سے فائن آرٹ میں ڈگری حاصل کی۔ تعلیم کی تکمیل کے بعد انہوں نے پہلے پنجاب یونیورسٹی کے شعبہ فائن آرٹس سے اور پھر کیڈٹ کالج، کوہاٹ اور سرگودھا سے وابستگی اختیار کی۔ 1970ء میں وہ سندھ یونیورسٹی جامشورو سے منسلک ہوئے جہاں انہوں نے فائن آرٹس کا شعبہ قائم کیا۔ اے آر ناگوری، سیاسی موضوعات پر مصوری کے حوالے سے معروف تھے۔ 1982ء میں انہوں نے فلسطین کے موضوع پر مصوری کی ایک نمائش کی۔ 1986ء میں انہوں نے ضیاء الحق کی آمریت کے موضوع پر ایک نمائش منعقد کی جس کی بڑی پزیرائی ہوئی۔

حسن کارکردگی 
حکومت پاکستان نے انھیں 14 اگست 2010 ء کو صدارتی تمغا برائے حسن کارکردگی عطا کیا تھا۔

وفات 
اے آر ناگوری کا انتقال 14 جنوری 2011ء کو کراچی میں ہوا۔

حوالہ جات 

1939ء کی پیدائشیں
2011ء کی وفیات
پاکستانی فعالیت پسند
پاکستانی فنکار
پاکستانی ماہرین تعلیم
پاکستانی مصور
پاکستانی معلمین
جامعہ پنجاب کا تدریسی عملہ
جامعہ سندھ کا تدریسی عملہ

فضلا جامعہ پنجاب
تمغائے حسن کارکردگی وصول کنندگان